recursal/SuperWikiNEXT-32B huggingface dataset:
**குருங்காடை** [Common buttonquail or Small buttonquail (*Turnix sylvaticus*)] என்பது டர்னிசிடே குடும்பத்தைச் சார்ந்த ஒரு கருங்காடை வகைப் பறவை ஆகும். இவை காடைகளைப் போல் தோற்றமளித்தாலும் காடை குடும்பத்தை விடவும் கரைப்பறவைகளுக்கே நெருக்கமானவை.

பரவல்
-----

ஐரோப்பாவில் தெற்கு ஸ்பெயின் ஆப்பிரிக்காவின் வட பகுதியில் மொரோக்கோ, ஆப்பிரிக்காவின் வடமேற்கு, கிழக்கு மற்றும் தென் பகுதிகள், மத்திய கிழக்கு நாடுகளின் தென் பகுதி, இந்தியத் துணைக்கண்டத்தின் மத்தியப் பகுதி, வடமேற்குப் பகுதி, மத்திய வடக்கு மற்றும் மத்திய தென் பகுதிகள், மியான்மர், தாய்லாந்து, கம்போடியா, மலேசிய மற்றும் இந்தோனேசியத் தீவுகள். தமிழ்நாட்டில் குருங்காடை மிகவும் அரிதாகவே காணப்படுகின்றது.

உடலமைப்பும் கள அடையாளங்களும்
----------------------------

13 முதல் 16 cm வரை நீளம் இருக்கும்; வெளிர் மஞ்சள் நிறக் கண், மங்கலான புருவம் இத்துடன் செம்பழுப்பு நிற உடலும் கூர்மையான வாலும் கொண்டது. ஆண் பறவை பெண்ணை விடச் சிறியது.

மேற்கோள்கள்
-----------


1. ↑  BirdLife International (2012). "*Turnix sylvaticus*". *IUCN Red List of Threatened Species* **2012**.. பார்த்த நாள்: 4 December 2014. old-form url
2. ↑  "குருங்காடைகளின் பரவல்". *ebird.org*. 06 May 2021 அன்று பார்க்கப்பட்டது. Check date values in: `|access-date=` (உதவி)
**சேரமான் அந்துவஞ்சேரல் இரும்பொறை** கருவூரில் இருந்துகொண்டு சங்க காலத்தில் சேரநாட்டை ஆண்ட சேர மன்னன்.

வாழ்க்கைக் குறிப்பு
-------------------

இரும்பொறை என்னும் மரபைத் தொடக்கி வைத்தவன் இவனே. இவனது வழி வந்தவர்களே இரும்பொறை அல்லது பொறையன் என அழைக்கப்பட்டார்கள். இவன் சேர நாட்டு அரசுரிமை பெறுவதற்கான மரபுவழி வந்தவனாக இல்லாது இருக்கலாம் எனவும் கருதப்படுகிறது. எனினும் சேர மன்னர்களின் உதியன் மரபுவழி அற்றுப்போனதாலும், இவனது புதல்வர்களுக்கு, அவர்களது தாய்வழியாக பொறையநாட்டு வாரிசுரிமை கிடைத்ததாலும் இவர்கள் சேரநாட்டு அரசர்கள் ஆகும் வாய்ப்புப் பெற்றார்கள். 

அந்துவஞ்சேரல், அமராவதி ஆற்றுப்படுகைப் பகுதிகளைப் பாதுகாப்பதற்காக அங்கே அனுப்பப்பட்டான். அவன் அங்கே ஒரு இராச்சியத்தை உருவாக்கினான் அது அமராவதி ஆற்றுப்படுகைப் பகுதி, கொங்கு நாடு, பொறையநாடு என்பவற்றை உள்ளடக்கியிருந்தது. அந்துவஞ்சேரல், இதன் ஆட்சியாளன் ஆனான். இதன் மூலம் அவன் அந்துவஞ்சேரல் இரும்பொறை என அறியப்பட்டான். அந்துவஞ்சேரல் பொறையநாட்டு வாரிசுரிமை பெற்ற இளவரசியை மணந்து கொண்டவன்.

இவனது இரண்டாவது மகனான செல்வக் கடுங்கோ வாழியாதன் இரும்பொறை சேர மன்னன் ஆனான். இவனுக்கு முன் குறுகிய காலம் அந்துவஞ்சேரலாதன் அரசனாக இருந்திருக்கக்கூடும் என்பது சிலரது கருத்து. ஆனால் இதற்குப் பல காலம் முன்னரே, களங்காய்க்கண்ணி நார்முடிச்சேரல் ஆட்சிக்கு வருவதற்கு முன் அந்துவஞ்சேரல் இறந்துவிட்டதாகவும் கூறப்படுகிறது..

இலக்கியத்தில்
-------------

பதிற்றுப்பத்து ஏழாம் பத்தின் பாட்டுடைத் தலைவன் செல்வக் கடுங்கோ வாழியாதனின் தந்தை இவன்.  இவனது மனைவி பெயர் தெரியவில்லை. எனவே இவளை இந்தப் பொறையனின் பெருந்தேவி என்றே குறிப்பிட்டுள்ளனர். 

இவன் காலத்தில் சோழன் முடித்தலைக் கோப்பெருநற்கிள்ளி என்பவன் உறையூரைத் தலைநகராகக் கொண்டு சோழநாட்டை ஆண்டுவந்தான். சோழன் சேரனைக் காணக் கருவூர் வந்தான். சேரனின் வேல் வீரர்கள் நட்புக்காக வந்துள்ளமை அறியாது தாக்கினர். சோழன் மார்பில் புலிச்சின்னம் பொறிக்கப்பட்டிருந்தது. அதனை அம்புகள் சிதைத்தன. சோழனின் பட்டத்து யானை படைக்கடலின் நடுவே நாவாய்க்கப்பல் போலவும், வான மீன்கூட்டத்துக்கு இடையே நிலா போலவும், வந்துகொண்டிருந்தது. நாவாயைத் தாக்கும் சுறாமீன் கூட்டம் போல வாள்வீரர்கள் யானையைச் சூழ்ந்து மொய்த்தனர். அதனால் சோழனின் பட்டத்து யானைக்கு மதம் பிடித்துவிட்டது. யானைமீதிருந்த சோழனால் ஒன்றும் செய்யமுடியவில்லை. இந்தக் கோலத்தைக் கருவூர் வேள்மாடத்து இருந்த சேரனும் புலவர் உறையூர் ஏணிச்சேரி முடமோசியாரும் கண்டனர். சோழன் துன்பம் இல்லாமல் திரும்ப வேண்டும் எனப் புலவர் வாழ்த்தினார். (இந்த வாழ்த்துதலின் உட்பொருளைச் சேரன் உணர்துகொண்டான். தானே மதயானை முன் சென்று அதனை அடக்கிச் சோழனைக் காப்பாற்றினான்.)

குறிப்புகள்
-----------

1. ↑  டான் பொஸ்கோ
2. ↑  டான் பொஸ்கோ
3. ↑  செல்வம், வே. தி, 2002. பக். 91
4. ↑  டான் பொஸ்கோ
5. ↑  பதிற்றுப்பத்து, பதிகம் 7
6. ↑  சிலப்பதிகாரத்தில் பாண்டியனின் மனைவி கோப்பெருந்தேவி எனப்படுதல் காண்க.
7. ↑  பாடல் புறநானூறு 13

உசாத்துணைகள்
------------

* புலியூர்க் கேசிகன், *பதிற்றுப்பத்து தெளிவுரை*, புலியூர்க் கேசிகன், சென்னை, 2005 (மறுபதிப்பு).
* செல்லம், வே. தி. *தமிழக வரலாறும் பண்பாடும்*, மணிவாசகர் பதிப்பகம், சென்னை, 2002 (மறுபதிப்பு).
* டான் பொஸ்கோ, *பண்டைய கேரளாவின் வரலாறு* 03 ஏப்ரல் 2009 இல் அணுகப்பட்டது. பரணிடப்பட்டது 2009-03-26 at the வந்தவழி இயந்திரம் (ஆங்கில மொழியில்)

வெளிப்பார்வை
------------

அந்துவஞ்சேரல் கிள்ளியைக் காப்பாற்றியது
**சிக்கன் லாலிபாப்** (*Chicken Lollipop*) என்பது வறுத்த கோழி மற்றும் பசியைத் தூண்டும் பொருள் சேர்த்து சமைக்கப்படும் ஒரு பிரபலமான இந்திய உணவு ஆகும். 

சிக்கன் லாலிபாப் என்பது அடிப்படையில் ஒரு "பிரெஞ்சு" கோழி உணவு ஆகும். இறைச்சி மற்றும் எலும்பு முனையிலிருந்து தளர்வாக வெட்டப்பட்டு கீழே தள்ளப்பட்டு குச்சிமிட்டாய் தோற்றத்தை உருவாக்குகிறது.

செய்முறை
--------

சமையல் தனி நபர்களுக்கு மாறுபடும். இருப்பினும், பலர் கோழி இறக்கை அல்லது தொடையின் நடுப் பகுதியைப் பயன்படுத்தத் தொடங்குகிறார்கள். நடுப் பிரிவில் இரண்டு எலும்புகளில் ஒன்று அகற்றப்பட்டு, பிரிவுகளில் உள்ள சதை எலும்பின் ஒரு முனைக்குத் தள்ளப்படுகிறது. இவை பின்னர் முக்கிய பொருளான ஒரு காரமான சிவப்பு நிறத்தில் மிளகாய் தூள் மஞ்சள் தூள் மற்றும் குழை மாவு உடன் பூசப்படுகிறது. மசாலா பூசப்பட்ட கோழி இரண்டு மணி நேரம் ஊறவைக்கப்படுகிறது. ஊறவைக்கப்பட்ட கோழி பொதுவாக எண்ணெயில் ஆழமான வறுத்து, மற்றொரு முறையில் அதிகமான வெப்பத்தில் வறுக்கப்படுகிறது.வெளிப்படும் எலும்பு சில நேரங்களில் அலுமினியத் தாளில் மூடப்பட்டிருக்கும்.

மேற்கோள்கள்
-----------

1. ↑  "The 10 Best Types of Fried Chicken, Explained". *Thrillist*. 27 July 2018. 20 September 2019 அன்று பார்க்கப்பட்டது.
2. ↑  "Chicken Lollipop Recipe." *Swasthi's Recipes*, 11 Dec. 2021. Retrieved 18 February 2022
3. ↑  "Chicken Lollipops Recipe". *www.grouprecipes.com*. 20 September 2019 அன்று பார்க்கப்பட்டது.
**அருள்மிகு பிரசன்ன வெங்கடாசலபதி திருக்கோயில், தல்லாகுளம்**, இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தில் தல்லாகுளம் ஊரில் அமைந்துள்ளது. மதுரையை ஆண்ட மன்னர் திருமலை நாயக்கர் அவர்களால் சுமார் 600 ஆண்டுகளுக்கு முன்பு கட்டப்பட்டது.

அமைவிடம்
--------

மதுரை மாநகரில் இதற்கு முன்பு மாதுளை மரங்கள் நிறைந்த தல்லாகுளம் பகுதியில் இது அமைந்துள்ளது. இக்கோயிலின் புவியியல் ஆள்கூறுகள்: 9.934169°N78.135950°E.

அருகிலுள்ள நகர, ஊர்கள்
----------------------

மதுரை, கோரிப்பாளையம், செல்லூர், மாட்டுத்தாவணி, கே. கே. நகர், அண்ணா நகர், சிம்மக்கல், நெல்பேட்டை, செனாய் நகர், நரிமேடு, சின்னசொக்கிகுளம், பி. பி. குளம்.

தெற்கு நோக்கிய பெருமாள்
-----------------------

வைணவத் திருத்தலங்களில், பெரும்பாலும் மூலவர் (பெருமாள்) கிழக்கு நோக்கியே அருள் பாலித்து வீற்றிருப்பார். ஆனால், தல்லாகுளம் பிரசன்ன வெங்கடாசலபதி திருக்கோயிலில், மூலவர் ஸ்ரீநிவாசர் தெற்கு நோக்கி அருள்பாலிக்கிறார். மேலும், இக்கோயிலில் வீற்றிருக்கும் தாய்மார்கள் பூதேவி மற்றும் ஸ்ரீதேவி. அகோர ஆஞ்சநேயர் மற்றும் அவருக்கு எதிரில் சக்கரத்தாழ்வார் வீற்றிருக்கும் இக்கோயிலின் தீர்த்தம் கிணற்று நீர் என்பது குறிப்பிடத்தக்கதாகும்.

கோயில் வரலாறு
-------------

திருப்பதி வெங்கடாசலபதியின் தீவிர பக்தரான மதுரையை ஆண்ட மன்னர் திருமலை நாயக்கர், தன் ஆட்சிக் காலத்தில், திருப்பதி கோயிலில் தினமும் காலை பூஜை முடிந்த பிறகு காலை உணவு உட்கொள்ளும் வழக்கத்தைக் கொண்டிருந்தார். காலையில் திருப்பதியின் பூஜை நேரத்தை அறியும் பொருட்டு, திருப்பதியிலிருந்து மதுரை வரையில் 'மணிகட்டி மண்டபங்கள்' அமைத்து, திருப்பதி வெங்கடாசலபதி திருக்கோயிலில் பூஜை ஆரம்பித்த உடன் அங்குள்ள முதல் மணிகட்டி மண்டபத்தில் ஆரம்பித்து, மதுரை வரை வரிசையாக மணிகள் ஒலிக்கும். இறுதியில் மதுரையில் மணி ஒலித்த பிறகே காலை உணவு உண்பார். ஒருநாள் மணி ஒலி வராது போகவே, மணிகட்டி மண்டபம் நோக்கி அவர் வர, ஓர் இடத்தில் சுயம்புவாக ஆஞ்சநேயர் சிலை ஒன்று தென்பட, அவ்விடத்திலேயே வெங்கடாசலபதியும் அவருக்கு பிரசன்னம் (தோற்றம்) கொடுத்து அருள்புரியவே, அவ்விடத்திலேயே 'பிரசன்ன வெங்கடாசலபதி திருக்கோயில்' கட்டி, பூஜைகள் செய்து கொண்டாட ஆரம்பித்தார். அதுவே, இப்போது உள்ள தல்லாகுளம் பிரசன்ன வெங்கடாசலபதி திருக்கோயில் ஆகும்.

கோயில் திருவிழாக்கள்
--------------------

இத்திருக்கோயிலில், வைகுண்ட ஏகாதசி, சித்திரை (பவுர்ணமி)த் திருவிழா, புரட்டாசித் திருவிழா (பிரமோத்சவம்), தமிழ்ப் புத்தாண்டு, தைப் பொங்கல் ஆகியவை முக்கியத் திருவிழாக்களாகக் கொண்டாடப்படுகின்றன.

கோயில் நேரங்கள்
---------------

இக்கோயிலின் நுழைவாயில் நடை, அதிகாலை ஐந்து மணிக்குத் திறக்கப்பட்டு முற்பகல் பதினொன்றரை மணி வரை திறந்திருக்கும். பின் மாலை நான்கரை மணிக்குத் திறக்கப்பட்டு, இரவு எட்டரை மணிக்கு மூடப்படும்.

மேற்கோள்கள்
-----------

1. ↑  "Temple details>Tamilnadu Temple>பிரசன்ன வெங்கடாசலபதி". *Dinamalar*. .
2. ↑  "தல்லாகுளம் பிரசன்ன வெங்கடாசலபதி கோயில்!". *Hindustan Times Tamil*. .
3. ↑  "தல்லாகுளம் பிரசன்ன வெங்கடாசலபதி கோயிலில் புரட்டாசி திருவிழா கொடியேற்றம்". *Dinamalar*. .
**நடுவண் நிர்வாகத்தில் பழங்குடிப் பகுதிகள்** (*Federally Administered Tribal Areas*), பாகிஸ்தான் நாட்டின் கைபர் பக்துன்வா மாகாணத்தில் உள்ள 27,220 சகீமீ பரப்பளவில் அமைந்த மலைப்பகுதிகள் ஆகும். இங்கு இசுலாமிய மலைவாழ் பழங்குடி மக்கள் வாழ்கின்றனர். பாகிஸ்தானில் மிகவும் நாட்டுப்புறமான பகுதியாகும்; இப்பகுதியின் 3,341,070 மக்களில் 3.1% மட்டும் நகரங்களில் வசிக்கின்றனர். 

நடுவண் நிர்வாகத்தில் பழங்குடிப் பகுதிகளில் தெற்கு வசீரிஸ்தான், வடக்கு வசீரிஸ்தான், கைபர் மாவட்டம், குர்ரம் மாவட்டம், பஜூர் மாவட்டம், மொகமந்து மாவட்டம் மற்றும் ஒராக்சாய் மாவட்டம் என 7 முகமைகள் உள்ளன. கூடுதலாக ஆறு எல்லைபுறப் பகுதிகள் உள்ளன. இந்த அரசியல் பிரிவின் நிர்வாக மையம் பெஷாவர் நகரில் அமைந்துள்ளது.

இப்பழங்குடிப் பகுதிகளில் செயல்படும் தலிபான் மற்றும் பாகிஸ்தான் மத அடிப்படைவாத தீவிரவாதிகளால் பெண் குழந்தைகளுக்கு கல்வியும் மற்றும் மகளிர்க்கு ஆங்கில மருத்துவம் மறுக்கப்படுகிறது. 

இப்பகுதி தலிபான் தீவிரவாதிகளின் பிடியில் இருந்ததால், 2018-இல் பாகிஸ்தான் அரசியல் அமைப்புச் சட்டத்தில் திருத்தங்கள் மேற்கொள்ளப்பட்டு, இப்பகுதியை கைபர் பக்துன்வா மாகாணத்துடன் இணைக்கப்பட்டது.

இதனையும் காண்க
--------------

* கைபர் பக்துன்வா மாகாணம்

குறிப்புக்கள்
-------------

1. ↑  Why do Pakistan’s Federally Administered Tribal Areas have such a high gender gap in education?
2. ↑  Pakistan parliament passes landmark tribal areas reform
3. ↑  Shaping new peace in pakistans tribal areas

வெளி இணைப்புகள்
---------------

* Federally Administered Tribal Areas
**மிர் அப்துல் கய்யூம்** (*Mir Abdul Qayyum*) வங்காளதேசத்தைச் சேர்ந்த ஒர் உளவியலாளர் ஆவார். 1971 ஆம் ஆண்டு நடைபெற்ற வங்காளதேச விடுதலைப் போரின் போது இவர் கொல்லப்பட்டார். வங்காள தேச விடுதலைப் போரில் உயிர் நீத்த தியாகியாக மிர் அப்துல் கய்யூம் கருதப்படுகிறார்.

ஆரம்ப கால வாழ்க்கை
------------------

1939 ஆம் ஆண்டு சூலை மாதம் 6 ஆம் தேதியன்று மைமன்சிங் கோட்டத்திலுள்ள காக்ராவில் கய்யும் பிறந்தார். 1956 ஆம் ஆண்டு கஃபர்கான் இசுலாமியா உயர்நிலைப் பள்ளியிலும், 1958 ஆம் ஆண்டு கஃபர்கான் கல்லூரியிலும் படித்து கய்யும் பட்டம் பெற்றார். ஆனந்த மோகன் கல்லூரியில் 1960 ஆம் ஆண்டு முதுநிலை பட்டமும் 1962 ஆம் ஆண்டு ராச்சாகி பல்கலைக்கழகத்தில் உளவியல் பாடம் படித்து முதுநிலை பட்டமும் பெற்றார்.

தொழில்
------

காந்திபாரா அசுகர் அலி மேல்நிலைப் பள்ளியிலும் கஃபர்கான் கல்லூரியிலும் கய்யும் ஆசிரியராகப் பாடம் கற்பித்தார். 1966 ஆம் ஆண்டு உளவியல் துறை விரிவுரையாளராக ராச்சாகி பல்கலைக்கழகத்தில் சேர்ந்தார். முன்னதாக கய்யும் இந்த துறையின் ஆராய்ச்சி மையத்தில் பணியாற்றினார். 1969 ஆம் ஆண்டு கிழக்கு பாக்கித்தானில் நடைபெற்ற மக்கள் எழுச்சி இயக்கத்தில் பங்கேற்றார்.

இறப்பு
------

கய்யும் 25 நவம்பர் 1971 ஆம் ஆண்டு நவம்பர் மாதம் 25 ஆம் தேதியன்று கய்யும் பாக்கித்தான் இராணுவத்தால் கைது செய்யப்பட்டார். பாக்கித்தான் இராணுவத்தால் மற்றவர்களுடன் சேர்த்து உயிருடன் புதைக்கப்பட்டார்.

மேற்கோள்கள்
-----------

1. ↑  Faiquzzaman, Mohammad. "Qayyum, Mir Abdul". *en.banglapedia.org* (ஆங்கிலம்). Banglapedia. 15 August 2017 அன்று பார்க்கப்பட்டது.
Airport in கைலாசகர்வார்ப்புரு:SHORTDESC:Airport in கைலாசகர்
**கைலாசகர் விமானநிலையம்** (*Kailashahar Airport*) இந்தியாவின் திரிபுரா மாநிலத்தில் இருக்கும் கைலாசகர் நகரில் அமைந்துள்ளது. இடப்பற்றாக்குறை காரணமாக 1990 ஆம் ஆண்டின் மத்தியிலிருந்து விமான நிலையம் மூடப்பட்டு செயல்படாமல் உள்ளது. விமான நிலையத்தின் பன்னாட்டு விமான போக்குவரத்து சங்கத்தின் இருப்பிட அடையாளக் குறியீடு ஐ.எக்சு.எச். ஆகும். இதேபோல விமான நிலையத்தின் பன்னாட்டு சிவில் விமான போக்குவரத்து அமைப்புக் குறியீடு வி.இ.கே.ஆர். என்பதாகும். டிசம்பர் 2021 ஆம் ஆண்டு டிசம்பர் மாதத்தில் நாட்டின் குறைவான செயல்பாடு மற்றும் செயல்பாடற்ற விமான நிலையங்களை இணைக்கும் அரசாங்கத்தின் முயற்சியான உதான் பிராந்திய இணைப்புத் திட்டத்தின் கீழ் விமான நிலையத்தை விரைவில் தொடங்க இந்திய விமான நிலைய ஆணையத்தின் ஆறு பேர் கொண்ட குழு இங்கு ஆய்வு நடத்தியது.

விமான நிறுவனங்கள் மற்றும் இலக்குகள்
-----------------------------------

கைலாசகர் விமானநிலையத்திற்கு தற்போது திட்டமிடப்பட்ட வணிக விமான சேவை ஏதும் இல்லை.

மேற்கோள்கள்
-----------

1. ↑  "Rs 2500cr to boost NE air connectivity". *The Telegraph*. 16 December 2017. 24 October 2019 அன்று பார்க்கப்பட்டது.
2. ↑  "India spent Rs 36 crore in 2018-19 on 27 airports where not a single flight takes off". *ThePrint*. 9 August 2019. 24 October 2019 அன்று பார்க்கப்பட்டது.

புற இணைப்புகள்
--------------

* Kailashahar Airport at the AAI
துடிபட்சார் ஏரியின் காலை நேரப் பிரதிபலிப்பு
 சிவப்பு நிற மலர்கள் சூழ்ந்த துதிபட்சார்
 லுலுசார்-துடிபட்சார் தேசியப் பூங்காவில் ஏரிக்கு அருகில் அமைக்கப்பட்டுள்ள முகாம்கள்
**லுலுசார்-துடிபட்சார் தேசியப் பூங்கா** (*Lulusar-Dudipatsar National Park*) என்பது பாக்கித்தானின் கைபர்-பக்துன்வாவின் மன்செரா மாவட்டத்தில் உள்ள ககன் பள்ளத்தாக்கில் அமைந்துள்ள ஒரு தேசியப் பூங்காவாகும். இந்த பூங்கா  2003இல் உருவாக்கப்பட்டது. இயற்கை எழில் கொஞ்சும் துடிபட்சார் ஏரி மற்றும் லுலுசார் ஏரி மற்றும் சிகரங்கள் பூங்காவில் உள்ளன.

தாவரங்கள் மற்றும் விலங்கினங்கள்
-------------------------------

மேற்கத்திய இமயமலை சபால்பைன் ஊசியிலையுள்ள காடுகளின் மரங்கள், புதர்கள், வற்றாத தாவரங்கள் மற்றும் மூலிகைகள் மற்றும் அதிக உயரமான மேற்கு இமயமலை அல்பைன் புதர் மற்றும் புல்வெளிகள் இங்குள்ள தாவரங்களில் அடங்கும். பூங்காவிலுள்ள சில விலங்கினங்களில் பனிச்சிறுத்தை, கருப்பு கரடி, மர்மோட், மரநாய், சிவிங்கிப் பூனை, சிறுத்தை ஆகியவை அடங்கும். பூங்காவின் ஏரிகளும் ஈரநிலங்களும் அங்கு குடியிருக்கும் விலங்குகளுக்கும், புலம்பெயர்ந்த நீர்ப்பறவைகளுக்கும் குறிப்பிடத்தக்க சுற்றுச்சூழல் முக்கியத்துவம் வாய்ந்தவை.

அணுகல்
------

சாலையை கார்கள் மற்றும் மோட்டார் சைக்கிள்கள் மூலம் அணுகலாம். 2005இல் ஏற்பட்ட காஷ்மீர் நிலநடுக்கம் வடக்கு பாக்கித்தானின் அணுகலை மிகவும் கடினமாக்கியது. இருப்பினும், 2006 ஆம் ஆண்டு முதல் பாக்கித்தான் அரசாங்கம் ககன் பள்ளத்தாக்கில் சுற்றுலாவை மீட்டெடுக்க நடவடிக்கை எடுத்துள்ளது. இதில் புனரமைப்பு மற்றும் புதிய சுற்றுலா வசதிகள் மற்றும் உள்கட்டமைப்பு ஆகியவையும் அடங்கும்.

பிராந்தியம்
-----------

சைபுல் முலுக் தேசிய பூங்கா, சைபுல் முலுக் ஏரியுடன், ககன் பள்ளத்தாக்கு ஆகிய பகுதிகள் லுலுசார்-துடிபட் தேசிய பூங்காவிற்கு அருகில் உள்ளது. பூங்காக்கள் இணைந்து 88,000 எக்டேர்கள் (220,000 ஏக்கர்கள்) பாதுகாக்கின்றன.

துடிபட்சாரின் அகண்ட காட்சி

இதனையும் பார்க்கவும்
--------------------

* மாலிகா பர்வதம்

சான்றுகள்
---------

1. 1 2 3  "Government of Khyber-Pakhtunkhwa: Saiful Malook & Lulusar-Dodipat National Park, Naran, District Mansehra". 2011-05-09 அன்று மூலம் பரணிடப்பட்டது. 2010-07-22 அன்று பார்க்கப்பட்டது.
2. ↑  www.president-of-pakistan-gov: "Tourism Revival plans" பரணிடப்பட்டது 2006-09-30 at the வந்தவழி இயந்திரம்
பீட்டர் எம். கார்னாவிச் நோட்ரே டேம் பல்கலைக்கழகத்தில் இயற்பியல் துறையின் தற்போதைய தலைவராக உள்ளார். கார்னாவிச் 2000 ஆம் ஆண்டில் நோட்ரே டேம் நிறுவனத்தில் உதவி பேராசிரியராக சேர்ந்தார் , மேலும் 2003 ஆம் ஆண்டில் இணை பேராசிரியராக பதவி உயர்வு பெற்றார். 2008 ஆம் ஆண்டில் அவர் முழு பேராசிரியர் பதவியைப் பெற்றார். அவரது முதன்மை ஆராய்ச்சிப் பகுதி மீவிண்மீன் வெடிப்புகளும் அவற்றின் பன்முகத்தன்மை பற்றிய ஆய்வு ஆகும்.

இளமை, கல்வி
-----------

கார்னாவிச் 1980 இல் மேரிலாந்து பல்கலைக்கழகத்தில் வானியலில் இளங்கலை அறிவியல் பட்டம் பெற்றார் , 1983 இல் மாசாச்சூசெட்சு தொழில்நுட்பக் கழகத்தில் (எம்ஐடி) இயற்பியலில் முதுகலைப் பட்டம் பெற்றார் , 1991 இல் வாஷிங்டன் பல்கலைக்கழகத்தில் வானியல் துறையில் முனைவர் பட்டம் பெற்றார்.

ஆராய்ச்சி, தொழில்
-----------------

அவர் 900 க்கும் மேற்பட்ட ஆவணங்களில் இணை ஆசிரியராக இருந்து வருகிறார் - 200 க்கும் மேற்பட்ட ஆவணங்களின் முதல் எழுத்தாளர் மற்றும் 69 உயர்சுட்டுகள் கொண்டவர்.

எம்ஐடியில் தனது காலத்திற்குப் பிறகு , அவர் 1983 முதல் 1985 வரை விண்வெளி தொலைநோக்கி அறிவியல் நிறுவனத்தில் ஆராய்ச்சி உதவியாளராக பணியாற்றினார். 1992 முதல் 1995 வரை டொமினியன் வானியற்பியல் ஆய்வகத்தில் முதுமுனைவர் பட்டத்தை முடித்தார். கார்னாவிச் 1995 முதல் 1999 வரை ஆர்வர்டு, சுமித்சோனிய வானியற்பியல் மையத்தில் ஆய்வுறுப்பினராக இருந்தார். ஆர்வர்டில் அண்ட விரிவாக்கத்தின் முடுக்கத்தைக் கண்டுபிடித்த ஹை - இசட் மீவிண்மீன் வெடிப்புத் தேடல் குழுவில் முக்கிய உறுப்பினராக இருந்தார். அந்த கண்டுபிடிப்புக்கு 2011 ஆம் ஆண்டு இயற்பியலுக்கான நோபல் பரிசும் , அண்டவியல் (2007) இல் குரூபர் பரிசும் , அடிப்படை இயற்பியலுக்கு (2015) திருப்புமுனைப் பரிசும் வழங்கப்பட்டது.

மேற்கோள்கள்
-----------

1. ↑  Peter Garnavich appointed chair of the Department of Physics
2. ↑  "ADS Author Search". August 30, 2017 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* Google Scholar
* ORCID

 |
மலேசியாவின் பிரபல உணவு நாசிக் கண்டார் .
**நாசிக் கண்டார்** (*Nasi Kandar*) என்பது வட மலேசியாவில் குறிப்பாக பினாங்கு மாநிலத்தில் ஒரு புகழ் பெற்ற உணவு வகையாகும். மலேசியாவின் மற்றப் பகுதிகளில் இவ்வுணவு வகை கிடைக்கப் பெற்றாலும் பினாங்கு மாநிலத்தில் விற்கப்படுகின்ற நாசிக் கண்டாரே மிகவும் பிரபலமானது. நாசிக் கண்டார் என்பது ஒரு வகை மீன் குழம்பு கலந்த சோறு என்பதாகும். சோறு மற்றும் அதில் மீன் குழம்பை ஊற்றி, அத்துடன் அவித்த வெண்டைக்காய் மற்றும் பொறித்த பாவற்காய், பொரித்த கோழி என அவரவருக்குப் பிடித்த மேல்கறியுடன் (side dishes ) இவ்வுணவு பரிமாறப்படுகின்றது.

நாசிக் கண்டார் என்பது மலேசிய தமிழ் முஸ்லிம் மக்களின் ஒரு பாரம்பரிய உணவு வகையாகும். *நாசி* என்றால் தமிழில் சோறு என்று பொருள்தரும். *கண்டார்* என்றால் தமிழில் காவடி என்று சொல்லலாம். இன்று நாசிக் கண்டார் உணவகங்களில் விற்கப்பட்டாலும் அக்காலத்தில் இவ்வுணவை விற்பவர்கள் நீண்ட கம்புகளின் நுனியில் அடுப்புகளைத் தொங்கவிட்டு, அந்த அடுப்புகளின் மீது சோற்றுப் பானையும் மற்றொரு முனையில் குழம்புப் பானையையும் வைத்துக் கொண்டு, அவைகளைக் காவடிபோல் தூக்கிச் சொன்று கூவிக்கூவி விற்பார்கள். அதனால்தான் இதற்கு நாசிக் கண்டார் (காவடி சோறு) என்கின்றப் பெயர் ஏற்பட்டிருக்கக்கூடும் என அறிஞர்கள் கருதுகின்றனர்.

நாசிக் கண்டாரின் சுவை குழம்பில் தான் இருக்கிறது. வழக்கமான குழம்பிற்கும் இக்குழம்பிற்கும் நிறைய வேறுபாடுகள் உண்டு. நாசி கண்டாருக்காக செய்யப்படுகின்ற மீன் குழம்பில் அரைத்துச் சேர்த்த மிளகாய் சாந்து, வெங்காயம், அன்னாசிப் பூ, இரம்பை இலை (Daun Pandan), வெங்காயத்தாள் என பல்வேறு பொருட்கள் சேர்க்கப்படுகின்றன. மேலும் நாசிக் கண்டாரின் சுவை என்பது வெறும் மீன் குழம்பில் மட்டுமல்ல. மாறாக இவ்வுணவு பரிமாறப்படும் பொழுது மீன் குழம்புடன், சேர்த்து கோழி குழம்பு, ஆட்டுக் குழம்பு, கணவாய் குழம்பு என பல்வேறான குழம்புகள் கலந்தப் பிறகே *நாசிக் கண்டார்* பரிமாறப்படும்.

முன்பெல்லாம் நாசிக் கண்டார் மேல்கறியுடன் ஒரே தட்டில் பரிமாறப்பட்டது. ஆனால் இன்று அதன் மேல்கறிகள் தனியாக சிறிய குண்டு பாத்திரங்களில் பரிமாறப்படுகின்றது.

வெளி இணைப்புகள்
---------------

* Nasi Kandar பரணிடப்பட்டது 2006-09-02 at the வந்தவழி இயந்திரம்
* Nasi Kandar Guide பரணிடப்பட்டது 2012-02-06 at the வந்தவழி இயந்திரம்
**ரெட்டியார்சத்திரம்** (*Reddiarchatram*) என்பது தமிழ்நாட்டின் திண்டுக்கல் மாவட்டத்தில் திண்டுக்கல்லிலிருந்து பழநி செல்லும் பிரதான தேசிய நெடுஞ்சாலையில் 13 கி. மீட்டர் தொலைவில் உள்ள ஊராட்சியாகும். இப்பகுதியில் புகழ் வாய்ந்த இரண்டு கோவில்கள் உள்ளன. இப்பகுதி பெரும்பான்மையாக விவசாயத்தை முதன்மையாகக் கொண்ட பகுதியாகும். இங்கு அரசு தோட்டக்கலைப் பண்ணை இயங்கி வருகின்றது.

கோயில்கள்
---------

### கதிர் நரசிங்கப் பெருமாள் கோயில்

இக்கோயில், ரெட்டியார்சத்திரம் ஊராட்சிக்குட்பட்ட கொத்தபுளி பஞ்சாயத்தில் உள்ளது. பெருமாளை மூலவராகக் கொண்டு இக்கோவில் அமைந்துள்ளது. இக்கோயில் பாண்டியர் காலத்தைச் சார்ந்ததாகும்.

### கோபிநாதர் சுவாமி கோயில்

இக்கோயில், ரெட்டியார்சத்திரத்திலிருந்து 3 கி. மீட்டர் தொலைவில் காமாட்சிபுரம் பஞ்சாயத்தில் உள்ளது. இக்கோயில் மலைக்குன்றின் மீது அமையப்பெற்றுள்ளது. குன்றின் உயரம் 450 அடியும், 619 படிக்கட்டுகளும் கொண்டதாகும். மக்கள் தங்கள் வீடுகளில் வளர்க்கும் மாடுகள் கன்று ஈன்றவுடன் அதன் பாலை காணிக்கையாகக் கொண்டு வந்து சுவாமிக்கு அபிசேகம் செய்கின்றனர்.

ஊராட்சி ஒன்றியம்
----------------

ரெட்டியார்சத்திரம் ஊராட்சியின் தலைமை அலுவலகம் இங்கு உள்ளது. இவ்வொன்றியத்தில் 2011ஆம் ஆண்டு மொத்த மக்கள்தொகை கணக்கெடுப்பின் படி 1,02,682 பேர் உள்ளனர். இதில் ஆண்கள் 51,458; பெண்கள் 51,224 ஆக உள்ளனர். பட்டியல் சமூக மக்களின் தொகை 19,307 ஆக உள்ளது. அதில் ஆண்கள் 9,627; பெண்கள் 9,680 ஆக உள்ளனர்

அரசு தோட்டக்கலைப் பண்ணை
-----------------------

இஸ்ரோ தொழில் நுட்பத்தில் புதிய முறையில் விவசாயம் செய்வதை உழவர்களுக்கு கற்றுத் தரும் பயிற்சி மையமாகவும், ஆராய்ச்சி நிலையமாகவும் செயல்பட்டுக் கொண்டிருக்கிறது, திண்டுக்கல் மாவட்டத்தில் உள்ள மற்ற ஊராட்சி அலுவலர்கள் மற்றும் உழவர்களுக்கு இங்குப் பயிற்சிகள் வழங்கப்படுகிறது.

கல்வி
-----

ரெட்டியார்சத்திரம் ஒன்றியம் பல கல்வி நிறுவனங்களை உள்ளடக்கிய பகுதியாகக் காணப்படுகிறது. அண்ணா பல்கலைக்கழகம் பொறியியல் கல்லூரி, பி. எஸ். என். ஏ. பொறியியல் கல்லூரி, எஸ். எஸ் எம். பொறியியல் கல்லூரி, ஏ. பி. சி. பல்தொழில்நுட்ப கல்லூரி போன்றவை உள்ளன.

மேற்கோள்கள்
-----------

1. ↑
**காசுமீர ஈப்பிடிப்பான்** (*Kashmir flycatcher*)*(பைசெடுலா சூப்ருப்ரா)* என்பது பழைய உலக ஈப்பிடிப்பான் குடும்பத்தின் குருவிச் சிற்றினம் ஆகும். ஒரு காலத்தில் இதனை செம்மார்பு ஈப்பிடிப்பானின் (*பைசெடுலா பர்வா)* துணையினமாகக் கருதினர்.

இது இந்தியத் துணைக்கண்டத்தின் காஷ்மீர் பகுதியில் வடமேற்கு இமயமலையில் இனப்பெருக்கம் செய்யும் பூச்சி உண்ணும் இனமாகும். இது குளிர்காலத்தில் இலங்கையின் மைய மலைப்பகுதிக்கும் இந்தியாவில் மேற்குத் தொடர்ச்சி மலைக்கும் வலசைப்போகின்றது. .

 காசுமீர ஈப்பிடிப்பான், ஊட்டி, தமிழ்நாடு, இந்தியா
காசுமீர ஈப்பிடிப்பான் அடர்ந்த அடிமரங்கள் கொண்ட இலையுதிர் காடுகளில் இனப்பெருக்கம் செய்து, மரத்தின் துளையில் கூடு கட்டுகிறது. பெண் பறவை முட்டைகளை அடைகாக்கின்றன. பொதுவாக இவை 3 முதல் 5 முட்டை வரை இடுகிறது. பொதுவாக 750 மீட்டருக்கு உயரத்திற்கு மேல் உள்ள தோட்டங்கள், தேயிலைத் தோட்டங்கள், காடுகளின் விளிம்புகள் மற்றும் வனப்பகுதிகளில் உள்ள திறந்தவெளிப் பகுதிகளில் குளிர்காலத்தில் வலசைப் போகின்றது.

பெரும்பாலான பறவைகள் செப்டம்பரில் இனப்பெருக்கம் செய்யும் இடங்களை விட்டு வெளியேறி, அக்டோபரில் இலங்கைக்கு வந்து, மார்ச் மாத இறுதியில் மீண்டும் புறப்பட்டுச் செல்லும். நுவரெலியாவில் உள்ள விக்டோரியா பூங்கா இந்த அரிய வகைகளைப் பார்க்கச் சிறந்த இடங்களில் ஒன்றாகும்.

இந்த இனம் 13 செ. மீ. நீளம் வரை வளரக்கூடியது. இதன் உருவம் சிறிய சிவப்பு-மார்பக ஈப்பிடிப்பானை ஒத்திருக்கிறது. ஆண், சாம்பல்-பழுப்பு நிற முதுகு, ஆரஞ்சு-சிவப்பு தொண்டை, மார்பகம் மற்றும் பக்கவாட்டுகள், தொண்டை மற்றும் மார்பகத்தின் மீது கறுப்பு விளிம்புடன் காணப்படும். பெண் மற்றும் முதல்-குளிர்காலப் பறவைகளின் மேல்பகுதிகள் சற்று பழுப்பு நிறமாக இருக்கும். மேலும் கீழ்ப்பகுதியின் சிவப்பு நிறமானது இளஞ்சிவப்பு நிறத்தில் உள்ளது.

செந்தொண்டை ஈப்பிடிப்பானின் ஆண், *பைசெடுலா அல்பிசில்லா*, சிவப்பு-ஆரஞ்சு நிறத் தொண்டை மற்றும் மார்பக பகுதியினை, கருப்பு நிற விளிம்பு இல்லாமல் உள்ளது.

இதனுடைய ஓசை குறுகிய மெல்லிசையாக *ஸ்வீட்-ஈட் ஸ்வீட்-ஈட்-டிட்-ஹீ*, மற்றும் இதனுடைய அழைப்பு கீச்குரலில் *சக்* என அமைந்துள்ளது.

இதனுடைய எண்ணிக்கை குறைந்து வருவதாலும், இனப்பெருக்க பரம்பல் குறைவாக இருப்பதாலும் இது அபாயத்திற்குரியசிற்றினமாக உள்ளது. வணிக நோக்கில் மரங்கள் வெட்டியெடுக்கப்படுவதால், விவசாயம் மற்றும் கால்நடை மேய்ச்சல் காரணமாக இதனுடைய வாழிடம் துண்டுதுண்டுகளாகப் பிரிக்கப்பட்டுள்ளது. இதனுடைய எண்ணிக்கை தற்பொழுது 2,500 முதல் 10,000 வரை இருக்கலாம் என்று கருதப்படுகிறது.

மேற்கோள்கள்
-----------

1. ↑  BirdLife International (2016). "*Ficedula subrubra*". *IUCN Red List of Threatened Species* **2016**: e.T22709346A94203872. doi:10.2305/IUCN.UK.2016-3.RLTS.T22709346A94203872.en.. பார்த்த நாள்: 12 November 2021.

* *Birds of India* by Grimmett, Inskipp and Inskipp, ISBN 0-691-04910-6

வெளி இணைப்புகள்
---------------

விக்கிமீடியா பொதுவகத்தில்,  
 ***Ficedula subrubra***   
என்பதின் ஊடகங்கள் உள்ளன. 

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Ficedula subrubra***

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1587395
* விக்கியினங்கள்: Ficedula subrubra
* ADW: Ficedula\_subrubra
* ARKive: ficedula-subrubra
* Avibase: BFB564AA7168EB81
* BirdLife: 22709346
* ஈபேர்டு: kasfly1
* GBIF: 5231269
* iNaturalist: 13120
* IRMNG: 10592541
* ITIS: 560090
* IUCN: 22709346
* என்.சி.பி.ஐ: 393707
* Xeno-canto: Ficedula-subrubra

 |
**ஷ்** (*ṣ*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.

ஷகர உயிர்மெய்கள்
----------------

ஷகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ஷ் + அ | ஷ | ஷானா |
| ஷ் + ஆ | ஷா | ஷாவன்னா |
| ஷ் + இ | ஷி | ஷீனா |
| ஷ் + ஈ | ஷீ | ஷீயன்னா |
| ஷ் + உ | ஷு | ஷூனா |
| ஷ் + ஊ | ஷூ | ஷூவன்னா |
| ஷ் + எ | ஷெ | ஷேனா |
| ஷ் + ஏ | ஷே | ஷேயன்னா |
| ஷ் + ஐ | ஷை | ஷையன்னா |
| ஷ் + ஒ | ஷொ | ஷோனா |
| ஷ் + ஓ | ஷோ | ஷோவன்னா |
| ஷ் + ஔ | ஷௌ | ஷௌவன்னா |

பயன்பாடு
--------

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஷங்கர், ஷாங்காய், ஷில்லாங், ஷீலா, ஷுட், ஷூ, ஷெல்ட், ஷேக்ஸ்பியர், ஷைலக், ஷொப்பிங், ஷோனா, ஷௌட், காஷ்மீர் முதலிய சொற்களைக் குறிப்பிடலாம்.

கிரந்தக் கலப்பற்ற தமிழ்
-----------------------

ஷகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஷகரத்தை டகரமாக எழுதுவது பெருவழக்கு.

ஆனால், மொழிக்கு முதலில் ஷகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஷங்கர்-சங்கர், ஷாங்காய்-சாங்காய்).

சொல்லொன்றின் இடையில் அல்லது இறுதியில் ஷகர உயிர்மெய் வந்தால் அதனை டகரமாக எழுத வேண்டும் (எடுத்துக்காட்டுகள்: விஷயம்-விடயம், புஷ்பம்-புட்பம்). சில இடங்களில் அதனைச் சகரமாக எழுத வேண்டும் (எடுத்துக்காட்டு: பொக்கிஷம்-பொக்கிசம், போஷாக்கு-போசாக்கு).

சொல்லின் ஆரம்பத்தில் *ஷ்* வந்தால் அதனைச் *சி* என்று எழுத வேண்டும் (எடுத்துக்காட்டு: ஷ்ரேயா-சிரேயா). சொல்லின் இடையில் *ஷ்* வந்தால் அதன் பின் வரும் எழுத்தின் மெய் எழுத்தை எழுதுவதுண்டு (எடுத்துக்காட்டு: சஷ்டி-சட்டி). சொல்லொன்றின் இறுதியில் *ஷ்* வருமாயிருந்தால் அதனைச் *சு* என்று எழுத வேண்டும் (எடுத்துக்காட்டு: பங்களாதேஷ்-பங்களாதேசு).

விதிவிலக்காக *பாஷா* என்னும் சொல் *பாழை* எனத் திரிவதுண்டு.

மேற்கோள்கள்
-----------

1. ↑  6.5 வரலாற்று நோக்கில் எழுத்துச் சீர்திருத்தம்
2. ↑  "தமிழ் எழுத்துக்கள் + வடமொழி எழுத்துகள்". 2012-05-27 அன்று மூலம் பரணிடப்பட்டது. 2012-04-22 அன்று பார்க்கப்பட்டது.
3. ↑  கட்டுரைக் கசடறை என்னும் வியாச விளக்கம்
4. ↑  எழுத்தியல்
**இந்திய மாடப் புறா** (*Columba livia intermedia*) என்பது மாடப்புறாவின் கிளையினம் ஆகும். இது தென் இந்தியாவிலும் இலங்கையிலும் காணப்படுகிறது.

விளக்கம்
--------

இது சுமார் 33 செ.மீ. நீளம் கொண்டது. அலகு கறுப்பு, அடிப்பகுதி வெள்ளையாக இருக்கும். விழிப்படலம் ஆரஞ்சு நிறத்திலும், கால்கள் நல்ல இளஞ்சவிவப்பு நிறத்திலும் இருக்கும்.

உடலின் மேற்பகுதி நீலங் கலந்த சாம்பல் நிறமாக இருக்கும். கரும் பச்சை ஊதா, கருஞ் சிவப்பு நிற பளபளப்போடு கூடிய மேல் மார்பையும் கழுத்தையும் கொண்டு இதனை எளிதாக அடையாளம் காணலாம். இறக்கைகளில் இரண்டு கறுப்புப் பட்டைகள் தெளிவாக தெரியும். ஆணும் பெண்ணும் ஒன்று போன்ற தோற்றம் கொண்டவை. 

மனிதர்களால் இவை பிடிக்கப்பட்டு வளர்க்கும்போது தேர்ந்தெடுத்த இனப்பெருக்க முறையில் பல நிறங்களில் இனப்பெருக்கம் செய்யபட்டுள்ளது.

நடத்தை
------

இவற்றை தென்னிந்தியா முழுவதும் மலைப் பகுதிகளிலும், பாறை இடுக்குகளிலும் காணலாம். பழைய கோட்டைகள், கோபுரங்கள், கோயில் மாடங்கள், தேவாலயங்கள், பள்ளிவாசல்கள் போன்ற பெரிய கட்டடங்களில் நிரந்தரமாக அச்சமின்றி வாழும் இயல்பு கொண்டவை. மாடங்களில் தங்கி வாழக்கூடிய இவற்றிற்கு அத்தகைய இடங்களி கிடைக்காதபோது பனை மரங்கள், ஈச்ச மரங்கள் போன்றவற்றையும் கூட குடியிருப்பு இடமாக மாற்றிக் கொள்ளும். இவை தங்கும் இடங்களில் இருந்து கூட்டமாக காலையும் மாலையும் புன்செய் நிலங்களை நோக்கி உணவுக்காக சென்று வரும். அறுவடை காலங்களில் விளை நிலங்களில் இருந்து நிறைய நெல் மணிகளை கொண்டுவந்து சேர்த்துவைத்துக் கொள்ளும் பழக்கம் இவற்றிற்கு உண்டு என்று கூறுகின்றனர்.

இவை தானியங்கள், நிலக்கடலை, முளைத்த பயிர்களின் முளை போன்றவற்றை முதன்மையாக உண்கின்றன. ஆழ்ந்த குரலில் குட்டோகூ, குட்ரோகூ என்று ஒலி எழுப்பும். 

இவை ஆண்டு முழுவதும் இனப்பெருக்கம் செய்யக்கூடியன. பாறை இடுக்குகள், கோபுரங்கள், மாடங்கள் போன்வற்றில் காணப்படும் பொந்தில் கூடுகட்டி இரண்டு முட்டைகளை இடும். முட்டையை ஆணும், பெண்ணும் அடைகாக்கும். அடைகாக்கும் காலம் 16 நாட்கள் ஆகும்.

மேற்கோள்கள்
-----------

1. ↑  Gill, Frank; Donsker, David; Rasmussen, Pamela, eds. (January 2023). "Pigeons". *IOC World Bird List Version 13.1*. International Ornithologists' Union. 10 June 2023 அன்று பார்க்கப்பட்டது.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 215-216.
**வள்ளி சத்யபாமா** (*Vally Sathyabhama*) இந்தியாவைச் சேர்ந்த ஒரு தடகள வீராங்கனையாவார். 1964 ஆம் ஆண்டு மே மாதம் 14 ஆம் தேதியன்று இவர் பிறந்தார். நீண்ட தூர ஓட்டப்பந்தய விளையாட்டில் இந்தியாவின் சார்பாக இவர் பங்கேற்று விளையாடி வருகிறார். 1995 ஆம் ஆண்டு டிசம்பர் மாதம் 21 ஆம் தேதி தமிழ்நாட்டின் சென்னை நகரில் நடைபெற்ற மாரத்தான் போட்டியில் பங்கேற்று 2:38:10 நிமிடத்தில் ஓடி இந்திய தேசிய சாதனையை படைத்தார்.

1991 ஆம் ஆண்டு அகில இந்திய திறந்தநிலை வெற்றியாளர் போட்டியில் 10,000 மீட்டர் ஓட்டத்தில் வள்ளி சத்யபாமா தங்கப் பதக்கம் வென்றார். அதே ஆண்டில், அகில இந்திய மாநிலங்களுக்கு இடையேயான வெற்றியாளர் போட்டியில் 10,000 மீ ஓட்டத்தில் தங்கம் வென்றதன் மூலம் தனது செயல்திறனை மீண்டும் வெளிப்படுத்தினார்.

மேற்கோள்கள்
-----------

1. ↑  Vally Sathyabhama. Association of Road Racing Statisticians. Retrieved on 2016-01-24.
2. ↑  "Official Website of Athletics Federation of India: NATIONAL RECORDS as on 21.3.2009". Athletics Federation of INDIA. 2009-08-05 அன்று மூலம் பரணிடப்பட்டது. 2009-10-06 அன்று பார்க்கப்பட்டது.
3. ↑  "Indian Championships and Games". gbrathletics.com. 2009-10-06 அன்று பார்க்கப்பட்டது.

புற இணைப்புகள்
--------------

* ஐ.ஏ.ஏ.எஃபில் இடம்பெறும் வள்ளி சத்யபாமா-இன் குறிப்புப் பக்கம்

|  |  |
| --- | --- |
| ஆளுமைக் கட்டுப்பாடு: மக்கள் இதை விக்கித்தரவில் தொகுக்கவும் | 
* World Athletics

 |
சிங்கப்பூரில் ஒரு இந்திய மரகதப்புறா
**இந்திய மரகதப்புறா** (*Chalcophaps indica indica*) மரகதப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. இது இந்தியா முதல் சீனா, மலேசியா, பிலிப்பீன்சு, இந்தோனேசியா, மேற்கு பப்புவான் தீவுகள் வரை காணப்படுகிறது.

விளக்கம்
--------

மைனா அளவுள்ள இப்பறவை சுமார் 27 செ. மீ. நீளம் இருக்கும். இதன் அலகு பவளச் சிவப்பாக இருக்கும். விழிப்படலம் பழுப்பாகவும், கால்கள் வெளிர் ஊதாவாகவும் இருக்கும். உடலின் மேற்பகுதி நல்ல மரகதப் பச்சையாக இருக்கும். தலை உச்சியும், கழுத்து, பிட்டம் போன்றவை சாம்பல் நிறத்தில் இருக்கும். நெற்றி, புருவங்கள் போன்றவை வெண்மையாக இருக்கும். தோள்பட்டை இறக்கைகள் வெள்ளைப் பட்டையுடன் கூடிய 'வைன்' சாம்பல் நிறமாக இருக்கும். வால் பழுப்பும் சாம்பல் நிறமும் கலந்து நல்ல கருப்புப் பட்டையோடு காணப்படும். வாலின் கரும்பட்டை இடையிடையே துண்டுபட்டதுபோல சற்று இடைவெளியுடன் இருக்கும்.

பரவலும் வாழிடமும்
-----------------

இப்பறவை இந்தியா முதல் சீனா, மலேசியா, பிலிப்பீன்சு, இந்தோனேசியா, மேற்கு பப்புவான் தீவுகள் வரை காணப்படுகிறது. தென்னிந்தியாவில் நீர்வளம் மிக்க மாறாப் பசுமை காடுகளிலும், ஈரம் மிக்க இலையுதிர் காடுகளில் காணபடுகிறது. மேலும் மலையடிவாரங்கள், மூங்கில் காடுகள், காட்டு விளிம்பை அடுத்துள்ள நிலங்கள் போன்ற இடங்களிலும் இவற்றைக் காணலாம் மலைகளில் 2000 மீட்டர் உயரம் வரை காணலாம்.

நடத்தை
------

இவை தனித்தோ, ஆணும் பெண்ணும் என இணையாகவோ தரையில் அமர்ந்து இரை தேடக்கூடியன. காட்டுப் பாதையிலும், தேயிலைத் தோட்டங்களுக்கு செல்லும் வழிகளிலும் கால்களால் நடத்தும் ஓடியும் தானியங்களைத் தேடும். பகல் பொழுதில் காட்டாமணக்கு போன்ற செடிகளின் அடியில் ஓய்வு கொள்ளும். பறக்கும்போது ஆரவாரமின்றி, நேராக, விரைவாக சிறக்கையடித்துப் பறக்கும் இயல்புடையது. இது காபி, தேயிலைத் தோட்டங்களில் உள்ள சுவர்களில் சாம்பல் தலை பச்சைப் புறாக்கள் போல மோதி உயிரிழப்பது உண்டு. இது தானியங்களையும், காட்டுச் செடிகளின் பழங்களையும், கரையான் போன்றவற்றையும் உணவாக கொள்ளும். இவை ஒற்றைக் குரலில் 'ஹுன்' 'ஹுன்' என ஒலி எழுப்பக்கூடியன.

இனப்பெருக்கம்
-------------

இவற்றின் இனப்பெருக்க காலம் மார்ச் முதல் மே வரை ஆகும். இவை இரண்டு முதல் மூன்று மீட்டர் உயரத்தில் மரங்களில் குச்சிகள், புற்கள் போன்றவற்றைக் கொண்டு திருத்தமாக கூடு கட்டும். கூடுகள் பொதுவாக இலை மறைவில் கட்டும். கூட்டில் இரண்டு அல்லது மூன்று வெளிர் மஞ்சளான கிரீம் நிறம் கொண்ட முட்டைகளை இடும். 12 நாட்கள் அடைகாக்கும். ஆணும் பெண்ணும் இணைந்து அடைகாத்து குஞ்சுகளைப் பேணும்.

மேற்கோள்கள்
-----------

1. ↑  Gill, Frank; Donsker, David; Rasmussen, Pamela, eds. (2020). "Pigeons". *IOC World Bird List Version 10.1*. International Ornithologists' Union. 18 March 2020 அன்று பார்க்கப்பட்டது.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 224.
**சோம்நாத் பரத்வாஜ்** *(Somnath Bharadwaj)*(பிறப்பு: அக்டோபர் 28,1964) ஒரு இந்திய கோட்பாட்டு இயற்பியலாளர் ஆவார் , அவர் கோட்பாட்டு வானியற்பியல் மற்றும் அண்டவியல் குறித்து பணியாற்றுகிறார்.

பரத்வாஜ் இந்தியாவில் பிறந்தார் - கரக்பூரில் உள்ள இந்திய தொழில்நுட்ப நிறுவனத்தில் படித்தார் , பின்னர் இந்திய அறிவியல் நிறுவனத்தில் முனைவர் பட்டம் பெற்றார். அரீசு - சந்திரா ஆராய்ச்சி நிறுவனத்தில் பணியாற்றிய பிறகு , அவர் இப்போது கரக்பூர் இந்திய தொழில்நுட்பக் கழகத்தில் பேராசிரியராக உள்ளார். பெரிய அளவிலான கட்டமைப்பு உருவாக்கத்தின் இயக்கவியலில் அவர் குறிப்பிடத்தக்க பங்களிப்புகளை வழங்கியுள்ளார்.

2003 ஆம் ஆண்டில் , இந்தியத் தொழில்நுட்பக் கழகத்தில் இருந்து, வகுப்பு அறை விரிவுரைகள் ஏகலைவா தொழில்நுட்ப அலைவரிசையில் ஒளிபரப்பப்படும் பேராசிரியர்களில் ஒருவராகத் தேர்ந்தெடுக்கப்பட்டார். .

2005 ஆம் ஆண்டில் அமெரிக்கத் தேசிய அறிவியல் கல்விக்கழகத்தால் ஏற்பாடு செய்யப்பட்ட மதிப்புமிக்க இந்தோ - அமெரிக்க முன்னணி அறிவியல் கருத்தரங்கில் பால்வெளி உருவாக்கம் குறித்த அழைக்கப்பட்ட பேச்சாளராக பரத்வாஜ் கலந்துகொண்டார்.

அவர் தற்போது இந்திய அறிவியல் கல்விக்கழகத்தால் வெளியிடப்படும் வானியல், வானியர்பியல் இதழின் ஆசிரியர் குழுவில் உள்ளார்.

மேற்கோள்கள்
-----------

1. ↑  Galaxy filament
2. ↑  "Archived copy" (PDF). 6 February 2007 அன்று மூலம் (PDF) பரணிடப்பட்டது. 25 October 2006 அன்று பார்க்கப்பட்டது.CS1 maint: archived copy as title (link)
3. ↑  Oct-Dec-wide பரணிடப்பட்டது 6 பெப்ரவரி 2007 at the வந்தவழி இயந்திரம்
4. ↑
5. ↑  National Academy of Sciences: Frontiers of Science பரணிடப்பட்டது 3 அக்டோபர் 2006 at the வந்தவழி இயந்திரம்
6. ↑  National Academy of Sciences: Frontiers of Science பரணிடப்பட்டது 3 அக்டோபர் 2006 at the வந்தவழி இயந்திரம்
7. ↑  Journal of Astrophysics and Astronomy

வெளி இணைப்புகள்
---------------

* Somnath Bharadwaj's page at IIT
* Somnath Bharadwaj's articles on INSPIRE-HEP
* NASA ADS database of Somnath Bharadwaj's articles

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* zbMATH

 |
**வால்லெசு மாரினெரிசு** *(Valles Marineris)* (இலத்தீன்; வால்லெசு மாரினெரிசு ) என்பது 1971 - 72 ஆம் ஆண்டு செவ்வாய்க் கோளின் மேற்பரப்பில் இருந்த ஒரு பள்ளத்தாக்கு ஆகும். சூரிய மண்டலத்தின் மிகப்பெரிய பள்ளத்தாக்குகளில் ஒன்றான வால்லெசு மாரினெசு , 4,000 கிமீ (2,500 மைல்) நீளமும் 200 km (120 mi) கிமீ (120 மைல்) அகலமும் , 7 km (23,000 அடி) கிமீ (23,000 ) ஆழமும் கொண்டது.

வால்லெசு மாரினெரிசு செவ்வாய்க் கோளின் நிலநடுவரைக்குக் கிழக்கே தார்சிசு பல்கேலாவின் கிழக்குப் பகுதியில் அமைந்துள்ளது. இது கோளின் சுற்றளவில் கிட்டத்தட்ட கால் பகுதி வரை நீண்டுள்ளது. இந்த பள்ளத்தாக்கு அமைப்பு மேற்கில் நோக்டிசு இலாபிரிந்தசுவில் தொடங்கி, கிழக்கே செல்கிறது , அவை தித்தோனியம், யூசு சாசுமாட்டா , பின்னர் மெலாசு காண்டோர், ஓஃபிர் சாசுமாட்டா , பின்னர் கோபிரேட்சு சாசுமா , பின்னர் கங்கை காப்ரி, இயோஸ் சாசுமேட்டாவை அடைந்து, இறுதியாக இது கரடுமுருடான முறம்பு நிலப்பரப்பைக் கொண்ட ஒரு வெளியேறும் கால்வாய் பகுதியில் வற்றி விடுகிறது , இக்கால்வாய் கிறிசு பிளானிட்டியாவின் படுகையில் முடிவடைகிறது.

வால்லெசு மாரினெரிசு என்பது செவ்வாய்க் கோளின் மேலோட்டத்தில் உள்ள ஒரு பெரிய மேலோட்டுத் த்ட்டடின் விரிசல் என்று அண்மையில் பரிந்துரைக்கப்பட்டுள்ளது. மேற்கில் உள்ள தார்சிசு பகுதியில் மேலோடு தடிமனாகி , பின்னர் அரிப்பினால் விரிவடைந்தது என்று பெரும்பாலான ஆராய்ச்சியாளர்கள் ஒப்புக்கொள்கிறார்கள். பிளவுகளின் கிழக்குப் பக்கங்களுக்கு அருகில் நீர் அல்லது கார்பன் டை ஆக்சைடு மூலம் உருவாகிய கால்வாய்கள் இருப்பதாகத் தெரிகிறது. பாவோனிசு மோன்சின் பக்கத்திலிருந்து பாயும் எரிமலை அரிப்பினால் உருவாக்கப்பட்ட ஒரு பெரிய கால்வாய் வால்லெசு மரினெரிசு என்றும் முன்மொழியப்பட்டுள்ளது.

மேலும் காண்க
------------

* செவ்வாய்க் கோளின் புவிப்பரப்பியல்
* செவ்வாய்க் கோளில் உள்ள ஏரிகள்
* வாலசு மாரினெரிசு
* நோக்டிசு பள்ளத் தாக்கு

மேற்கோள்கள்
-----------

வெளி இணைப்புகள்
---------------


1. ↑  "Valles Marineris". *Gazetteer of Planetary Nomenclature*. USGS Astrogeology Science Center. 2015-02-28 அன்று பார்க்கப்பட்டது.
2. ↑  "Vallis Marineris". *Goddard Space Flight Center*. NASA. 2002. 2007-07-11 அன்று மூலம் பரணிடப்பட்டது. 2018-01-22 அன்று பார்க்கப்பட்டது.
3. ↑  "Valles Marineris". *Welcome to the Planets*. NASA. 2005. 2018-01-22 அன்று பார்க்கப்பட்டது.
4. ↑  Wolpert, Stuart (2012-08-09). "UCLA scientist discovers plate tectonics on Mars". UCLA. 2012-08-13 அன்று பார்க்கப்பட்டது.
5. ↑  Lin, An (2012-06-04). "Structural analysis of the Valles Marineris fault zone: Possible evidence for large-scale strike-slip faulting on Mars". *Lithosphere* **4** (4): 286–330. doi:10.1130/L192.1. Bibcode: 2012Lsphe...4..286Y.
6. ↑  Giovanni Leone (scientist) (2014-05-01). "A network of lava tubes as the origin of Labyrinthus Noctis and Valles Marineris on Mars". *Journal of Volcanology and Geothermal Research* **277**: 1–8. doi:10.1016/j.jvolgeores.2014.01.011. Bibcode: 2014JVGR..277....1L.
செங்கோண முக்கோணம்
வடிவவியலில் **செம்பக்கம்** அல்லது **கர்ணம்** (About this soundஒலிப்பு (உதவி·தகவல்)) (*hypotenuse*) என்பது ஒரு செங்கோண முக்கோணத்தில் செங்கோணத்திற்கு எதிரில் அமையும் பக்கமாகும். செங்கோண முக்கோணத்தின் மூன்று பக்களிலும் செம்பக்கந்தான் அதிக நீளமுடையதாக இருக்கும். செம்பக்கத்தின் நீளத்தை பித்தாகரசின் தேற்றத்தைப் பயன்படுத்திக் காணலாம்.

சொற்பிறப்பியல்
--------------

செம்பக்கத்தின் ஆங்கிலச் சொல்லான *ஹைப்பாட்டனியூஸ்*, பண்டைய கிரேக்கச் சொல் -*hypoteínō* -ன் நிகழ்கால வினையெச்சச்சொல் *hypoteínousa* (*pleurā́* or *grammḗ*) -ன் இலத்தீன் மொழி ஒலி பெயர்ப்பான *hypotēnūsa* -லிருந்து தோன்றியது. *hypoteínō* என்பது *hypó* ("under") மற்றும் *teínō* ("I stretch") ஆகிய இரண்டின் சேர்ப்பாகும். செங்கோண முக்கோணத்தின் செம்பக்கத்தைக் குறிப்பதற்கு பிளாட்டோ மற்றும் பல அறிஞர்களால் ὑποτείνουσα எனும் சொல் பயன்படுத்தப்பட்டது.

ஒரு நாட்டுப்புற சொற்பிறப்பியல், *tenuse* என்றால் பக்கம் என்று அர்த்தமாவதால் *hypotenuse* என்பது மிண்டு (buttress) போன்ற தாங்கியைக் குறிக்கும் என்கிறது. ஆனால் இதனை சரியானதாகக்கொள்ள முடியாது.

செம்பக்கத்தின் நீளம் காணல்
--------------------------

படத்தில் செங்கோணத்திற்கு எதிர்ப்பக்கம் = செம்பக்கம் = {\displaystyle c\,}

மற்ற இரண்டு பக்கங்கள்: {\displaystyle a,b\,}

பித்தாகரசின் தேற்றப்படி:

ஒரு செங்கோண முக்கோணத்தில் செம்பக்கத்தின் வர்க்கம் பிற இரு பக்கங்களின் வர்க்கங்களின் கூடுதலுக்குச் சமம்.

{\displaystyle c^{2}=a^{2}+b^{2}\,}
ஃ {\displaystyle c={\sqrt {a^{2}+b^{2}}}}

முக்கோணவியல் விகிதங்கள்
-----------------------

முக்கோணவியல் விகிதங்களைப் பயன்படுத்தி செங்கோண முக்கோணத்தின் இரு குறுங்கோணங்கள் {\displaystyle \alpha \,} மற்றும் {\displaystyle \beta \,} -ன் மதிப்புகளைக் காணலாம்.

கோணம் {\displaystyle \beta \,} காணல்:

செங்கோண முக்கோணத்தில்:

கோணம் {\displaystyle \gamma \,}, செங்கோணம்.

செம்பக்க நீளம் = {\displaystyle c\,}

இக்கோணத்திற்கு:

எதிர்ப்பக்க நீளம் = {\displaystyle b\,},

அடுத்துள்ள பக்கம் = {\displaystyle a\,}

இவற்றின் விகிதம்:

* சைன் சார்பின் வரையறைப்படி:

{\displaystyle {\frac {b}{c}}=\sin(\beta )\,}
மேலும் நேர்மாறு சைன் சார்பு:

{\displaystyle \beta \ =\arcsin \left({\frac {b}{c}}\right)\,}
இது கோணம் {\displaystyle \beta \,} -வைத் தருகிறது.

மற்றொரு பக்கம் {\displaystyle a\,}, {\displaystyle \beta \,} -ன் அடுத்துள்ள பக்கமாகும்.

* கோசைன் சார்பின் வரையறைப்படி:

{\displaystyle {\frac {a}{c}}=\cos(\beta )\,}
{\displaystyle \beta \ =\arccos \left({\frac {a}{c}}\right)\,}
இதேபோல கோணம் {\displaystyle \alpha \,} காணலாம்.

{\displaystyle \alpha \ =\arcsin \left({\frac {a}{c}}\right)\,}
{\displaystyle \alpha \ =\arccos \left({\frac {b}{c}}\right)\,}

குறிப்புகள்
-----------

1. ↑  Harper, Douglas. "hypotenuse". *Online Etymology Dictionary*.
2. ↑  u(potei/nw, u(po/, tei/nw, pleura/. Liddell, Henry George; Scott, Robert; *A Greek–English Lexicon* at the Perseus Project
3. ↑  Anderson, Raymond (1947). *Romping Through Mathematics*. Faber. பக். 52.

மேற்கோள்கள்
-----------

* Weisstein, Eric W. "Hypotenuse", *MathWorld*.
**நிர்மல் குமார் கங்குலி** (*Nirmal Kumar Ganguly*) என்பவர் இந்தியாவைச் சேர்ந்த ஒரு நுண்ணுயிரியல் வல்லுநர் ஆவார். இவர் 1941 ஆம் ஆண்டு பிறந்தார்.

வெப்பமண்டலம் மற்றும் துணைவெப்ப மண்டலப் பகுதி நோய்கள், இதய நோய்கள் மற்றும் வயிற்றுப்போக்கு நோய் ஆகிய பிரிவுகளைச் சேர்ந்த மருத்துவத்தில் நிபுணத்துவம் மிக்கவராக இவர் இருந்தார்.

கல்வி
-----

அப்போது கொல்கத்தா பல்கலைக்கழகத்துடன் இணைக்கப்பெற்ற, கொல்கத்தாவிலுள்ள ஆர். கி. கார் மருத்துவக் கல்லூரியில் நிர்மல் குமார் கங்குலி தன்னுடைய மருத்துவப்பட்டத்தைப் பெற்றார். மேலும் இவர் மருத்துவக் கல்வி மற்றும் ஆராய்ச்சி பட்ட மேற்படிப்பு நிறுவனத்தில் நுண்ணுயிரியியலில் மருந்தியல் முனைவர் பட்டம் பெற்றார். இக்கல்லூரியில் இவர் இயங்கும் இயக்குநராகவும் பணிபுரிந்தார்..

வாழ்க்கை
--------

மருத்துவக் கல்வி மற்றும் ஆராய்ச்சி முதுகலை பட்டமேற்படிப்பு நிறுவனத்தில் மாண்புடன் ஓய்வுபெற்ற பேராசிரியராகவும், புது தில்லியிலுள்ள இந்திய மருத்துவ ஆராய்ச்சி கவுன்சிலில் தலைமை இயக்குநராகவும் (1998-2007) பணிபுரிந்தார். மருத்துவ அறிவியல் தேசிய அகாடமியில் ஒரு தேர்ந்தெடுக்கப்பட்ட நபராக பணியாற்றினார். தற்போது சவகர்லால் முதுகலை மருத்துவக் கல்வி மற்றும் ஆராய்ச்சி நிறுவனத்தின் தலைவராக பதவிவகிக்கிறார்.

மேற்கோள்கள்
-----------

1. ↑  "Padma Bhushan Awardees - 101 to 110 - Prof. Nirmal Kumar Ganguly". *India.gov.in*. 9 December 2012. 14 ஜூலை 2014 அன்று மூலம் பரணிடப்பட்டது. 7 June 2014 அன்று பார்க்கப்பட்டது.
2. 1 2  "Nirmal Kumar Ganguly". இந்திய தேசிய அறிவியல் கழகம்.
3. ↑  "Life Time Achievement by BioSpectrumIndia". 2006-10-23 அன்று மூலம் பரணிடப்பட்டது. 2018-12-20 அன்று பார்க்கப்பட்டது.
4. ↑  "List of Fellows - NAMS" (PDF). National Academy of Medical Sciences. 2016. 19 March 2016 அன்று பார்க்கப்பட்டது.
**புக்சா புலிகள் காப்பகம்** (*Buxa Tiger Reserve*)(வங்காள மொழி: বক্সা জাতীয় উদ্যান) இந்தியாவின் மேற்கு வங்காளம் மாநிலத்தில் அமைந்துள்ளது. இக்காப்பகம் 760 சதுர கிலோமீட்டர்கள் பரப்பளவு கொண்டது. இந்த புலிகள் காப்பகம் *புக்சா தேசியப் பூங்கா*வினுள் அமைந்துள்ளது. பூட்டானின் தெற்குப் பகுதி மலையான *புக்சா மலை*யில் அமைந்துள்ளது. இங்கு 284 பறவையினங்கள், புலி, செங்காட்டுக்கோழி (Red Jungle fowl), ஒருவகைப் புனுகுப் பூனை (civet) போன்றவை அதிக அளவில் காணப்படுகின்றன.
*புக்சா புலிகள் காப்பகம்* 1983ஆம் ஆண்டு உருவாக்கப்பட்டது.

புகைப்படங்கள்
-------------

இக்காப்பகத்தில் எடுக்கப்பட்ட புகைப்படங்கள் கீழே,

* 
* 
* 
* 
* 
*

மேற்கோள்கள்
-----------



1. ↑  Sivakumar, S.; Varghese, J.; Prakash, V. (2006). "Abundance of birds in different habitats in Buxa Tiger Reserve, West Bengal, India". *Forktail* **22**: 128–133.. பார்த்த நாள்: 27 April 2019.
2. ↑  Das, B. K. (2005). "Role of NTFPs Among Forest Villagers in a Protected Area of West Bengal". *Journal of Human Ecology* **18** (2): 129–136. doi:10.1080/09709274.2005.11905820. .
**ஹோண்டா டியோ** என்பது ஜனவரி 1988 இல் ஹோண்டாவால் அறிமுகம் செய்யப்பட்ட குதியுந்து ஆகும். இந்தக் குதியுந்து முதலில் ஜப்பானில் 2-ஸ்ட்ரோக் மாடலாக வெளிவந்தது. 2003 இல் சீனாவில் சுண்டிரோ ஹோண்டா மோட்டார் சைக்கிள் கோ, லிமிடெட் நிறுவனத்தால் முதல் 4-ஸ்ட்ரோக் ஸ்கூட்டராக விற்கப்பட்டது. .

டியோ இரண்டு 4-ஸ்ட்ரோக் பதிப்புகளைக் கொண்டுள்ளது. ஒன்று AF-சீரியஸ் 50 (SK50) மற்றொன்று JF சீரியஸ் 110 (NSC110).

இந்திய மாதிரி
-------------

**ஹோண்டா டியோ** என்பது இந்தியாவில் ஹோண்டாவின் துணை நிறுவனமான எச். எம். எஸ். ஐ தயாரித்த குதியுந்தாகும். இது 2002 ஆம் ஆண்டில் இந்தியாவில் அறிமுகப்படுத்தப்பட்டது. இது இந்தியாவில் 30 லட்சம் விற்பனையை எட்டிய குவியுந்து ஆகும். உள்நாட்டு சந்தையைத் தவிர, டியோ நேபாளம், பங்களாதேஷ், இலங்கை மற்றும் இலத்தீன், ஐக்கிய அமெரிக்கா ஆகிய நாடுகளுக்கு இந்தியாவிலிருந்து ஏற்றுமதி செய்யப்படுகிறது. இதன் மறுவடிவமைக்கப்பட்ட பதிப்பு ஐரோப்பிய சந்தையில் **ஹோண்டா லீட்** என விற்கப்படுகிறது.

### எஞ்சின்

அசல் மாடலில் 102சி , ஏர்கோல்டு இஞ்சின், நான்கு ஸ்டிரோக் கொண்டதாகும்.

2013 எச்.எம்.எஸ்.ஐ டியோ எரிபொருள் செயல்திறன் மற்றும் ஒருங்கிணைந்த பிரேக்குகளில் மேம்பாடுகளைக் கோரியது.

2017 ஆம் ஆண்டில் ஹோண்டா, டியோவின் புதுப்பிக்கப்பட்ட பதிப்பை அறிமுகப்படுத்தியது. பாரத் ஸ்டாண்டர்ட் - IV (பிஎஸ்-ஐவி) உமிழ்வு விதிமுறைகளுக்கு இணங்க, மறுவடிவமைப்பு செய்யப்பட்ட ஸ்பீடோமீட்டர் வடிவமைப்பைக் கொண்டு, எல்இடி ஹெட்லைட் சேர்க்கப்பட்டுள்ளது. பின்னர் 2018 ஆம் ஆண்டில், ஹோண்டா டியோ டிஎக்ஸ் அறிமுகப்படுத்தியது. இதில் டிஜிட்டல் ஸ்பீடோமீட்டர் மற்றும் பவர் இருக்கைகள் இடம்பெற்றுள்ளன. அதே நேரத்தில் 2017 மாடலின் தோற்றத்தைத் தக்க வைத்துக் கொண்டன.

### ஹோண்டா டியோ பிஎஸ்6

புதிய 2020 ஹோண்டா டியோ வெளியாகியுள்ளது. முந்தைய மாடலை விட மாறுபட்ட வடிவமைப்பு மட்டுமல்லாமல் தற்போது புதிய என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது.

### ஹோண்டா டியோ 125

புதிய 2023 ஹோண்டா டியோ 125 வெளியாகியுள்ளது. 110 மாடலின் வடிவமைப்பினை பெற்று மட்டுமல்லாமல் தற்போது புதிய 125சிசி என்ஜினுடன் பாரத் ஸ்டேஜ் 6 (பிஎஸ்6) மாசு உமிழ்வுக்கு ஏற்ற என்ஜினை கொண்டுள்ளது.

விருதுகள்
---------

* 2003 ஆம் ஆண்டின் சிறந்த ஸ்கூட்டர் (BBC)

காட்சியகம்
----------

* 1996 இல் கனடாவில் விற்கப்பட்ட டியோ. 1996 இல் கனடாவில் விற்கப்பட்ட டியோ.
* டியோ 110 (NSC110)டியோ 110 (NSC110)
* ஐரோப்பிய டியோஐரோப்பிய டியோ
* இந்திய டியோ 2010இந்திய டியோ 2010

ஆதாரங்கள்
---------

1. ↑  India Times, IMH : India Times (2019-05-07). "Honda Dio crosses 30 lakh sales milestone since launch in 2002" (in en-US). *www.indiatoday.in*. .
2. ↑  Motoring.com, IMH : BS (2018-12-21). "Honda Activa HET is a fuel efficient scooter" (in en-US). *www.bsmotoring.com*. .
3. ↑  "ஹோண்டா டியோ 125 சிறப்புகள்" (in ta-IN). *www.automobiletamilan.com*. 2020-02-22. .
4. ↑  "Awards - Honda2wheelersindia.com | Honda". *www.honda2wheelersindia.com* (ஆங்கிலம்). 2018-12-21 அன்று பார்க்கப்பட்டது.

வெளி இணைப்புகள்
---------------
**க. ராணி** (பிறப்பு 19 மே 1958) இவர் இந்தியாவின் 14 ஆவது பதினான்காவது மக்களவைக்கு இராசிபுரம் மக்களவைத் தொகுதியிலிருந்து (தமிழ்நாடு) இட ஒதுக்கீடு பிரிவில் (பட்டியல் சாதியினரும் பட்டியல் பழங்குடியினரும்) தேர்ந்தெடுக்கப்பட்டவர். இவர் இந்திய தேசிய காங்கிரசு கட்சியின் உறுப்பினர். இதற்கு முன் தமிழ்நாடு சட்டமன்ற உறுப்பினராக தமிழ் மாநில காங்கிரசு கட்சியின் சார்பாக வெற்றி பெற்றவர்.

வகித்த பதவிகள்
--------------

ராணி தமிழ்நாடு சட்டப்பேரவை உறுப்பினராக தமிழ்நாடு சட்டமன்றத் தேர்தல், 1996
தமிழ் மாநில காங்கிரசு கட்சி சார்பில் தலவாசல் தொகுதியிலிருந்து (இட ஒதுக்கீடு) உறுப்பினராக பட்டியல் சாதியினரும் பழங்குடியினரும் பிரிவிலிருந்து தேர்ந்தெடுக்கப்பட்டார்.  இவர் பேரவைக்கு 2001 ஆம் ஆண்டு வரை முழு நேர சேவையாக பெண்களுக்கு அதிகாரமளிக்கும் குழுவின் உறுப்பினராக இருந்து சேவை செய்தார்.

ராணி ராசிபுரம் மக்களவை தொகுதியிலிருந்து இந்திய தேசிய காங்கிரசு கட்சியின் சார்பில் பட்டியல் சாதியினரும் பழங்குடியினரும் போட்டியிடும் தனித் தொகுதியிலிருந்து போட்டியிட்டு 14 ஆவது மக்களவைக்கு தேர்ந்தெடுக்கப்பட்டார். இவர் சுகாதாரம் மற்றும் குடும்ப னல குழுவின் உறுப்பினராகவும் 5 ஆகஸ்டு 200716 ஆகஸ்டு 2006 லிருந்து பெண்கள் உரிமைக்குழு உறுப்பினராகவும் செயல்பட்டு வருகிறார். முதல் தேர்ந்தெடுக்கப்பட்டார்.

2014 பதினைந்தாவது மக்களவை, இந்தியப் பொதுத் தேர்தலில்  விழுப்புரம்மக்களவைத் தொகுதியில் முந்தைய தொகுதியான ராசிபுரத்திலிருந்து தொகுதி மாறி போட்டியிட்டார்.

மேற்கோள்கள்
-----------

1. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 7. 7 October 2010 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  "Rani,Smt. K." Lok Sabha. 17 June 2012 அன்று மூலம் பரணிடப்பட்டது. 2 May 2011 அன்று பார்க்கப்பட்டது.
3. ↑  "Rani, Congress’ Villupuram candidate". *The Hindu*. 31 March 2014.. பார்த்த நாள்: 2017-05-09.
**இந்தியத் தவிட்டுப்புறா** அல்லது **இந்தியச் சிவப்பு கள்ளிப் புறா** (உயிரியல் பெயர்: *Streptopelia tranquebarica tranquebarica*) (Indian red collared dove) என்பது தவிட்டுப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது.

விளக்கம்
--------

மைனா அளவுள்ள இப்பறவை சுமார் 23 செ.மீ. நீளம் இருக்கும். தலையும் பிடரியும் வெளிர் சாம்பல் நிறத்தில் இருக்கும். கழுத்தில் ஒரு கறுப்புக் கோடு காணப்படும். உடலின் மேற்பகுதி, மார்பு, வயிறு ஆகியவை 'ஒயின்' சிவப்பு நிறத்தில் இருக்கும். போர்வைச் சிறகுகள் கருஞ்சாம்பல் நிறத்தில் இருக்கும். வால் பழுப்பும் சாம்பலும் கலந்து காணப்படும். வாலின் ஓர இறகுகளும் முனையும் வெண்மையாக இருக்கும். பெண் பறவை பழுப்பு கலந்த சாம்பல் நிறத்தில் ஐரோவாசிய கழுத்துப்பட்டைக் கள்ளிப் புறாவை பெரிதும் ஒத்து இருக்கும்.

பரவலும் வாழிடமும்
-----------------

இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. தென்னிந்தியாவின் வடக்குப் பகுதிகளில் ஆங்காங்கே சிறு புதர் காடுகளிலும், விளை நிலங்களின் இடையே உள்ள இலையுதிர் காடுகளிலும் காணப்படும். தென் பகுதிகளில் அரிதாக காணலாம்.

நடத்தை
------

இதன் பழக்க வழக்கங்கள் ஐரோவாசிய கழுத்துப்பட்டைக் கள்ளிப் புறாவை ஒத்தவை. ஆனால் அவை போல மனித நடமாட்டமுள்ள பகுதிகளில் அச்சமின்றி நெருங்கிப் பழகுவது இல்லை என்பதால் அதனைப் போல மிகுதியாகக் காண முடியாது. இது தானியங்களை முதன்மையாக உண்கிறது. க்ரூஉ கூக், க்ரூஉ உ குரூர் என உரத்தக் குரலில் ஒலி எழுப்பும்.

இவை ஆண்டு முழுவதும் இனப்பெருக்கம் செய்பவை. மரங்களில் ஏழு முதல் எட்டு மீட்டர் உயரத்தில் குச்சிகளைப் பரப்பி இரண்டு வெள்ளை முட்டைகளை இடும். அரிதாக மூன்று முட்டைகளை இடுவதும் உண்டு. ஆண் பறவையும் பெண் பறவையும் கூடு கட்டுவதிலும், அடை காப்புப் பொறுப்பில் பங்கேற்கும்.

மேற்கோள்கள்
-----------

1. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 220-221.
2. ↑  Gill, Frank; Donsker, David; Rasmussen, Pamela, eds. (2020). "Pigeons". *IOC World Bird List Version 10.1*. International Ornithologists' Union. 28 February 2020 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27609183
* GBIF: 7060170
* iNaturalist: 730712
* ITIS: 677417

 |